**Vestibulum, trem** od (lat. *reči **vestibulum** - „trem", „predvorje"*) je anatomska struktura unutrašnjeg uva smeštena u centralnom delu koštanog lavirinta medijalno od bubne duplje iza puža, a ispred polukružnih kanala. U obliku je ovalne, ali poprečno spljoštene šupljine, dimenzija; oko 5 mm od spreda prema unazad i oko 3 mm. odozgo nadole, i poprečno.

Građa
-----

Vestibulum ili trem je središnja šupljina koštanog unutrašnjeg uva, smešten između zadnje, vestibularne polovine lat. *porusa acusticusa internusa* unutrašnjeg slušnog kanala i medijalnog (središnjeg) zida kavuma, u istoj ravni sa spoljanjim i unutrašnjim slušnim meatusom. Prostor između koštanih zidova trema i delova opnastog lavirinta ispunjen perilimfom, je tremna cisterna.

U šupljini vestibuluma smešteni su sledeći i delovi opnastog lavirinta:

* Mešnica, utrikulus (lat. *utriculus*)
* Kesica sakulus (lat. *sacculus*)
* Mešično kesični kanal (lat. *ductus utriculosaccularis*)
* Početni deo endolimfatičnog kanala (lat. *ductus endolymphaticus s. endolymphaceus*)
* Hensenov spoljni kanal (lat. *ductus reuniens - Henseni*) i
* Neuvijeni ili tremni kraj opnastog puža (lat. *caecum vestibulare ductus cochlearis*)

### Zidovi vestibuluma

Na vestibulumu se u anatomiji opisuje šest zidova.

1. Donji zid
Ovaj zid ima oblik žljeba, koji se nastavlja napred donjim zidom spiralnog kanala puža. U njegovom zadnjem delu nalazi se gornji otvor pužnog kanalića (lat. *apertura labyrintica canalliculi cochleae s. apertura ductus cochlearis*). Ovaj knalić je dugačak 10 do 12 mm, i otvara se u dnu jamice na zadnjoj iviici piramide, gde je smešten  petrozni ganglion. Pužni kanalić predstavlja perilimfatični put i služi za prolaz vene pužnog kanalića. Neposredno iza otvora ovog kanalića vidi se poprečno postavljen greben okruglog prozora (lat. *crista fenestrae rotundae*).

2. Spoljašnji zid
Spoljašnji zid je kos od gore prema dole i do spolja prema unutra. Na njemu se projektuje vestibularni otvor (lat. *fenestra vestibuli*) u koji je umetnuta baza stapesa.

3. Gornji zid
Na ovom zidu nalazimo četri otvora, dva napred i dva pozadi. Prednji lateralni je ampularni otvor prednjeg polukružnog kanala (lat. *canalis semicirkularis anterio*), a prednji medijalni je otvor zajedničkog kraka (lat. *crus commune*) prednjeg i zadnjeg polukružnog kanala kanala. Zadnji spoljni je ampularni otvor spoljnjeg zadnjeg polukružnog kanala, a zadnji medijalni je neampularni otvor istog kanala.

4. Zadnji zid
Na zadnjem zidu se nalazi ampularni otvor zadnjeg polukružnog kanala. Blizu tog otvora, a delimično u ampuli nalazi se makula kribroza inferior kroz koju prolazi zadnji ampularni živac (lat. *n. ampularis posterior*).

5. Unutrašnji zid
Ovaj zid predstavljen je zadnjom ili vestibularno polovinom dna unutrašnjeg slušnog kanala. Neposredno ispod prednje-gornjeg ugla ove strane, nalazi se jedno ispupčenje - tremne piramida (lat. *pyramis vestibuli*), od koje silazi tremne greben (lat. *crista vestibuli*). Iznad prednje polovine ovog grebena nalazi se eliptično udubljenje za mešinicu (lat. *recessus ellipticus s. utriculi*), a na njemu rupičasta površina, gornja ili mešinično-ampularna rešetasta mrlja (lat. *macula cribrosa superior s. area cribriformis utriculoampullaris*). Ona odgovara rupičastoj površini zadnje-gornjeg kvadranta dna unutrašnjeg slušnog kanala (lat. *area vestibularis superior s. utricoampullaris*). Kroz otvore na ovoj mrlji ulaze u trem vlakanca istoimenog živca (lat. *n. utricoampullaris*).

6. Prednji zid
Na njemu se nalazi tremni otvor puža, pomoću koga se bazalni zavoj puža otvara u šupljinu trema. Ovaj otvor je nepotpuno podeljen horizontalnom, spiralnom koštanom pločicom (lat. *lamina spiralis ossea*), koja kroz njega prolazi iz puža u trem, na dva polukružna otvora: gornji i donji. Introitus (gornje-unutrašnji ugao) i hiatus (gornje-spoljnji ugao) lat. *canalisa n. facialisa*, označavaju na površini piramide, ravan prednjeg zida vestibuluma.

Šupljina trema je dakle podeljena na dva sprata: gornji i donji, pomoću potpune, horizontalno postavljene, koštano-opnaste pregrade, koju, idući od unutra upolje grade: spiralna koštana pločica puža (lat. *lamina spiralis ossea*), tremni deo opnastog puža (lat. *caecum vestibulare ductus cochleari*) i dopunska ili tremne koštana spiralna pločica (lat. *lamina spiralis secundaria*)

Gornji sprat ili trem u užem smislu (vestibulum)
Trem u užem smislu nalazi se iznad gore opisane koštano-opnaste pregrade. On predstavlja zadnji kraj tremnog stepeništa puža (lat. *scala vestibuli*), s kojim je u vezi preko otvora na prednjem zidu trema.

Donji sprat ili bubni sprat trema
Bubno tremni sprat (lat. *scala tympani*) prostire se u visini između koštano-opnaste tremne pregrade i donjeg zida trema. On predstavlja podvestibularni deo bubnog stepeniša puša, koji se pruža do unutrašnjeg zida bubne duplje. Oba stepeništa su u vezi i sa bubnom duplje i to: lat. *scala vestibuli*, posredstvom lat. *fenestrae vestibuli*, a lat. *scala tympani* posredstvom lat. *fenestrae cochleae*.

Pozadi udubljenja za mašinicu, vidi se žleb tremnog kanalića (lat. *sulcus canaliculi s. aqueductus vestibuli*), koji se pruža do malog vestibularnog otvora tremnog kanalića (lat. *apertura interna aqueductus vestibuli*). Kroz žleb i otvor trem napušta endolimfatički kanalić(lat. *ductus endolymphaticus s. aqueductus vestibuli*) koji ima svoje suženje (istmus) i proširenje (sinus), i dolazi na zadnju stranu piramide kroz spoljnji otvor ovog kanalića (lat. *apertura externa aqueductus vestibuli*). Na tom mestu se završava endolimfatičnom kesicom (lat. *saccus endolimphaticus s. endolymphaceus*). 

Ispod prvog udubljenja, a odvojeno od njega cristo vestibuli, leži okruglasto kesično udubljenje (lat. *recessus sphaericus s. saccularis*). Na dnu ovog udubljenja je srednja ili kesična rešetasta mrlja (lat. *macula cribrosa media s. area cribriformis saccularis*), koja odgovara donjem kvadrantu dna unutrašnjeg slušnog kanala (lat. *area vestibularis inferior s. saccularis*) i kroz njene rupice ulaze u trem vlakanca (lat. *n. saccularisa*). 

Pozadi oba pomenuta udubljenja, a između dva kraka na koja se račva zadnji kraj tremnog grebena, nalazi se malo pužno udubljenje (lat. *recessus cochlearis*), u kome se pričvršćuje slepo zatvoreni, tereni kraj opnastog puža (lat. *caecum vestibulare ductus cochlearis*). Reichertova tačka predstavlja kribriformni zonu donjeg dela kohlearnog recesusa.

Zadnji uspravni krak tremnog grebena deli pužni udubljenje od ampularnog otvora zadnjeg polukružnog kanala (lat. *ostium ampullaris posterius*), koji leži na susednom delu zadnjeg zida trema. Na zadnjem kraku tremnog grebena, vidi se donja ili ampularna rešetkasta mrlja (lat. *macula cribrosa inferioris s. area cribriformis ampullaris*), koja odgovara usamljenom otvoru (lat. *foramen singulare*) na zadnjem-donjem kvadrantu dna unutrašnjeg slušnog kanala. Kroz ove rupice ulaze u trem vlakanca zadnjeg ampularnog živca (lat. *n. ampullarisa posterior*).

Izvori
------

1. *The Internal Ear or Labyrinth (Auris Interna)* education.yahoo.com
2. Radmila Kovačević, *Čulo sluha,* Prirodno matematički fakultet Departman za biologiju i ekologiju Predmet: Osnovi neurobiologije Šk. 2010/11
3. Slobodanka Lemajić-Komazec *„Evaluacija auditivnog i vestibularnog sistema kod pacijenata sa multiplom sklerozom"* Doktorska disertacija, Novi Sad, 2011.
4. Arthur C. Guyton John E. Hall *Medicinska fiziologija,* Savremena administracija Beograd. 1999. ISBN 86-387-0599-9. pp.

Spoljašnje veze
---------------

* Unutrašnje uvo-Predavanje
* Čulo sluha i čulo za ravnotežu i orijentaciju-Predavanje

| Senzorni sistem - Čulo sluha - uredi |
| --- |
| **Periferno čulo sluha** |
| **Spoljašnje uvo:** Ušna školjka  Spoljašnji slušni kanal    Cerumen
**Srednje uvo:** Bubna opna  Slušne koščice (Čekić, Nakovanj,  Uzengija)  Mišići srednjeg uva  Eustahijeva tuba, Bubna duplja
**Unutrašnje uvo:** Puž (Vestibulum  Polukružni kanalići
Vestibulokohlearni živac |
| **Centralno čulo sluha**
**Mozak:** Kohlearna jedra → Gornje olivarno jedro → Kolikulus inferior → Medijalno kolenasto telo → Primarni slušni centar |